Die oorwinnaar: Lees die boek voor jy die fliek kyk | Netwerk24
29 Julie 2019 13:43
'n Onwaarskynlike atleet, 'n teësinnige afrigter en die belangrikste wedloop van die jaar lei tot 'n wonderlike oomblik van selfontdekking in die roman
Die oorwinnaar, gebaseer op die fliek Overcomer deur Alex en Stephen Kendrick, bekroonde skeppers van flieks soos Fireproof, Courageous, Facing the Giants en die lokkettreffer War Room.
Basketbal-afrigter John Harrison se lewe verander oornag wanneer die grootste aanleg in die omgewing onverwags sluit. Honderde gesinne verlaat die dorp en sy droom van 'n basketbal-kampioenskap spat aan skerwe. Wanneer die skoolhoof hom boonop vra om landloop af te rig, 'n sport wat hy nie ken of eens van hou nie, voel John gefrustreerd en begin sy doel en waarde bevraagteken.
Dan leer ken hy 'n jong leerder wat met haar eie lewenskwessies worstel. 'n Toevallige ontmoeting verander John se hele lewe. Geïnspireer deur die woorde en gebede van hierdie nuwe vriend, word John die onwaarskynlikste afrigter vir die onwaarskynlikste atleet wat die onmoontlike wil probeer in die belangrikste landloop-wedloop van die jaar.
Hierdie roman, geskryf deur Chris Fabry, kombineer geloof, 'n bietjie humor en tonne passie en laat jou met die een vraag: Wat laat jy toe om jou identiteit te bepaal?
Chris Fabry is 'n bekroonde skrywer en radiopersoonlikheid. Chris se romans, wat Dogwood, June Bug, Almost Heaven en The Promise of Jesse Woods insluit het vyf Christy-toekennings, 'n ECPA Christian Book Award gewen, asook twee merietetoekennings van Christianity Today. Sy tagtigste gepubliseerde boek, Under a Cloudless Sky, is 'n roman wat in die steenkoolmyne van sy tuisstaat Wes-Virginië afspeel.
Sy boeke sluit rolprente in wat as romans verwerk is, soos die topverkoper War Room (in Afrikaans beskikbaar as Die oorlogskamer); niefiksie; en romans vir kinders en jong volwassenes.
Die oorwinnaar is tans beskikbaar by CUM Boeke en ander toonaangewende boekwinkels. Lees gerus eers die boek en gaan geniet dan die fliek saam met jou gesin. Die roman openbaar bietjie meer oor die karakters en sluit insiggewende besprekingsvrae in, asook foto's uit die fliek.
Die rolprent Overcomer waarop hierdie boek gebaseer is, open in Suid-Afrika by verskeie teaters op Vrydag 30 Augustus.